अध्यात्म व जनोपयोगी शोध से सामाजिक संतुलन
यह चिंता की बात है कि आज अध्यात्म विषय पर कोई शोध नहीं किया जा रहा है। युवाओं को आगे आकर ऐसे शोध करना चाहिए जो अध्यात्म हो और सामाजिक लाभ के भी हो। इस दो प्रकार के विषय वस्तुओं के मिश्रण के शोध से जो परिणाम आएंगे। उससे सामाजिक संतुलन बना रहेगा। यही संतुलन हमें पूरे विश्व में भारत वर्ष को एक स्थायित्व प्रदान करेगा। उक्त बातें उक्त विचार मुख्य अतिथि निजी विश्वविद्यालय विनियामक आयोग के अध्यक्ष डाॅ. शिवचरण शुक्ला ने डाॅ. सी.वी.रामन् विश्वविद्यालय में आयोजित अन्वेशन -2017 के दूसरे दिन के कार्यक्रम में कही।
उन्होंने कहा कि आज ऐसे शोध की जरूरत है जो अध्यात्म पर आधारित हैं। उन्होंने कहा कि सीवीआरयू आध्यात्मिक व तकनीकी रूप तेजी से प्रगति करना वाला विश्वविद्यालय है। सही मायने में आज ऐसे ही क्षेत्र में उच्च शिक्षा संस्थानों को रिसर्च करने की जरूरत है। देश की उन्नति की राह अध्यात्म और तकनीक से ही निकलती है। रिसर्च दो प्रकार के होते है जो रिसर्च के बाद लायब्रेरी में रख दिए जाते है व शोध के आधार पर नौकरी में तरक्की मिलती है। दूसरा शोध वे जिसके बाद समाज और आम जन को लाभ मिलता है। समाज के अंतिम व्यक्ति को उसका लाभ मिले ऐसे शोध किए जाने चाहिए। कहा कि हर्ष की बात है कि सीवीआरयू प्रदेश के निजी विश्वविद्यालयों पहले नंबर की स्थिति में है, जहां यूजी, पीजी से लेकर शोध के बेहतर कार्य किए जा रहे है। इस बात का प्रमाण है कि आज देश के 105 विश्वविद्यालय के शोधार्थियों को होस्ट करने का मौका दिया गया है। जिंदल विश्वविद्यालय के कुलाधिपति बीके स्थापक ने कहा कि रिसर्च केवल रिजल्ट या आंकड़ों के लिए नहीं किया जाना चाहिए। बल्कि उसके विषय वस्तु के विभिन्न पक्षों को उजागर करना शोध है। आयोजन में विश्वविद्यालय में एआईयू के समन्वयक डॉ. पीकेनायक ने आयोजन दो दिन के आयोजन की पूरी प्रक्रिया की जानकारी दी परिणामों की घोषणा की। कार्यक्रम का आभार डाॅ. मनीश उपाध्याय ने व्यक्त किया। इस अवसर पर आईसेक्ट विश्वविद्यालय भोपाल के कुलपति प्रो. एके ग्वाल व आईसेक्ट हजारी बाघ के कुलपति आरएन यादव, आईसेक्ट विवि भोपाल के समकुलपति अमिताभ सक्सेना, आईसेक्ट विवि भोपाल के प्रथम कुलपति वीके वर्मा ने शोधार्थियों को संबोधित किया।
बीजू पटनायक यूनिवर्सिटी आॅफ टेक्नालॉजी के बायोडायनमिक फार्मिंग को प्रथम स्थान प्राप्त हुआ है। इसे एसके, जुनैद, नरेंद्र मांझी और नलिनी ने तैयार किया है। इसी तरह दूसरा पुरस्कार आईसेक्ट विश्वविद्यालय डिजाइन एंड डेवलपमेंट आफ क्लाउड चार्ज मानिटर फार रूरल एग्रीकल्चर एप्लीकेशन को दिया गया। जिसे वरूण खांडे व रविंद्र कुमार ने बनाया। तीसरा पुरस्कार आरटीएम विश्वविद्यालय नागपुर के अंडर स्टैंडिंग रूपी सप्लाई चैन मैनेजमेंट टू बूस्ट एग्रीकल्चर सेक्टर को दिया गया है। इस माॅडल को रोहित सावलकर ने बनाया है। इसी तरह बेसिक साइंस विषय पर पहला पुरस्कार डाॅ.सी.वी.रामन् विश्वविद्यालय कोटा के प्रोडक्शन आफ बायोफ्यूल बाई ग्रीन टेक्नीक के लिए दिया गया। इसे त्रिदीप हजारा, सहानी राम, सरिता बद्वेही ने तैयार किया था। दूसरा पुरस्कार आरटीएम विवि नागपुर को इटेंलीजेंस सिस्टम फार वेस्ट कलेक्शन एवं हेंडलिंग को दिया गया। तीसरा पुरस्कार गुरु घासीदास विश्वविद्यालय ने जीता है। जो माइक्रो बायल बायो फार्मूलेशन फार बैटर क्राप प्रोडक्शन विषय पर प्रीति वर्मा ने तैयार किया है। इंजीनियरिंग एंड टेक्नालॉजी विषय में पहला पुरस्कार आईसेक्ट विश्वविद्यालय को डेवलपिंग एन इनोवेटिव माॅडल आॅफ हाईड्राइलेक्ट्रि पावर प्लांट थ्रु - कबाड़ से। के लिए प्रदान किया गया है। जबकि दूसरा पुरस्कार कलिंगा विश्वविद्यालय को रोड विल वाटर के लिए दिया गया। तीसरा पुरस्कार अमरावती विवि को स्मार्ट डायनमिक वाशर के लिए दिया गया। आयोजन में सोशल साइंस, ह्यूमेनिटी, कामर्स एंड लाॅ विषय पर प्रथम पुरस्कार आरटीएम विश्वविद्यालय नागपुर को परफेक्टों माॅडल के लिए दिया गया। एसजीबी अमरावती को दूसरा पुरस्कार सॉलिड वेस्ट मेनेजमेंट के लिए एज ए प्रॉमिसिंग टूल फाॅर क्लीन गैस जेनरेशन के लिए दिया गया।
अब पढ़-सुन सकेंगें मन की बात
वह लोग जो बोल नहीं सकते सुन नहीं सकते उनके लिए ब्रेन कम्प्यूटर इंटरफेस फाॅर साइलेंट कम्यूनिकेशन सिद्धांत पर बना माॅडल वरदान साबित हो सकता है। माॅडल तैयार करने वाले छात्र सोमनाथ बक्सी ने बताया कि मुक बधिर साइन लैग्वेंज मे बात करते है जिसकी जानकारी सकी को नहीं होती उनकी इस समस्या को हल करते हुए माॅडल तैयार किया गया है जिसमे एक जैसा डिवाइस है जो बोल पाने सुन पाने मे असमर्थ लोगो की सोच को डिस्प्ले के माध्यम से प्रिंट करेगा।
स्मार्ट सिटी के बाद अब स्मार्ट डस्टबिन
आरटीएमएनयू नागपुर के छात्र ने स्मार्ट सिटी व स्वच्छ भारत अभियान के थीम को ध्यान मे रखते हुए एक ऐसा स्मार्ट डस्टबिन तैयार किया है जो निर्धारित स्थान पर रखे कचरे को इधर-उधर फैलने से रोकेगा। छात्र मोहित पिल्ले ने बताया कि आम तौर पर जो डस्टबिन रखे जाते है उस पर फेंके जाने वाले कचरा बेवजह इधर-उधर फैलता है। स्मार्ट डस्टबिन मे फेंका जाने वाला कचरा स्वचालित सिस्टम से कचरा स्टोर करेगा और कचरा भर जाने की स्थिति मे सफाई विभाग को स्मार्ट डस्टबिन के माध्यम से सिग्नल मिलेगा।
अब बोझ कंधे पर नहीं
आरटीएम विश्वविद्यालय नागपुर की एम टेक की छात्रा रूचिरा नरेश खंडारे ने ऐसा डिवाइस तैयार किया है। जिसके माध्यम से कोई वजन सामान व्यक्ति की चलने वाली दिशा में स्वतः ही चलने चलने लगता है। इसका उपयोग, उद्योगों में समान लाने-ले जाने, रेल्वे स्टेशन, एयरपोर्ट सहित सार्वजनिक स्थानों में बेहतर किया जा सकता है। इसे सामान में लगाया जाता है। इसके बाद जब कोई व्यक्ति इस डिवाइस के पास जाता है, उसकी मूविंग के अनुसार तय गति से उसके पीछे चलने लगता है।
हाई ब्रिड पावर जेनरेशन सिस्टम फॅार डोमेस्टिक एग्लीकेशन: सी. वी. रामन विश्वविद्यालय के इलेक्ट्रिकल इंजीनियरिंग व इलेक्ट्रानिक इंजीनियरिंग के छात्र-छात्राओं ने संयुक्त रूप से मिलकर सोलर पेनल व बिजली मे विद्युत तैयार करने का तरीका खोज निकाला है उनके माॅडल मे किसी भी पानी टंकी से गिरने वाला पानी की तीव्रता के आधार पर बिजली तैयार किया जा सकता है जो जनसंख्या घनत्व और पर्यावरण संरक्षण की दिशा मे महत्वपूर्ण कड़ी साबित होगी छात्र अतुल कुमार राय, भारती यादव और सौरव मिश्रा ने बताया कि इस दिशा मे उनका रिसर्च अभी जारी है जिसमें ऊर्जा उत्पादन की काफी गुंजाइश बनी हुई है।
उत्कृष्ट शोध करने वाले छात्रों को किया गया पुरस्कृत, सीवीआरयू, आईसेक्ट, सेंट्रल यूनिवर्सिटी के छात्र भी विजेता
छत्तीसगढ़ के शिक्षा जगत को मिलेगा लाभ-कुलसचिव
इस अवसर पर विश्वविद्यालय के कुलसचिव शैलेष पाण्डेय ने कहा कि डाॅ. सी. वी. रामन विश्वविद्यालय में एआईयू के इस शोध महाकुंभ का लाभ पूरे अंचल के अलावा प्रदेश के शोधार्थियों को मिलेगा, क्योंकि प्रदेश के शोधार्थियों को अपने निकट ही ऐसे आयोजन में भाग लेने, उसे समझने का अवसर मिला है। युवा इससे प्रोत्साहित होगे और छत्तीसगढ़ के समस्त शिक्षा जगत को इसका लाभ मिलेगा। साथ ही शोध के नये अवसर आदिवासी ग्रामीण अंचल के विश्वविद्यालय को ऐसे आयोजन की होस्टिंग का अवसर दिया इसके लिए मैं सभी को धन्यवाद देता हूं।
भारतीय ज्ञान को दुनिया में स्थापित करें शोधार्थी-प्रो. दुबे
इस अवसर पर डाॅ.सी.वी.रामन् विश्वविद्यालय के कुलपति प्रो. आरपी दुबे ने कहा कि अग्रेजों की गुलामी के कारण हमारे प्रतिभाएं दब गई थी, अब वो दिन वापस आ गया है। जब हमें अपने भारतीय आध्यात्मिक ज्ञान को स्थापित किए जाने की जरूरत हैं। इस बड़ा उदाहरण योग है जिसे आज पूरी दुनिया ने स्वीकार किया है। हमारे देश में ऐसी कई शक्तियां हैं जिसे शोध के माध्यम से बाहर लाया जाना है। प्रो. दुबे ने शोधार्थियों से अपील की कि युवा ही यह कार्य कर सकते हैं।
तीन यूनिवर्सिटी के बीच कोर रिसर्च ग्रुप का गठन-चौबे
इस अवसर पर विश्वविद्यालय के कुलाधिपति संतोष चौबे ने कहा कि हमनें सभी 3 विश्वविद्यालयों के बीच कोर रिसर्च ग्रुप का गठन किया है, जो रिसर्च के विभिन्न विषयों के प्रोत्साहन के लिए कार्य करेगा। हमारा उद्देश्य इसके माध्यम से शोधार्थियों में शोध के प्रति आकर्षण पैदा करना है। वो शोध केवल औपचारिक डिग्री के लिए न करें,बल्कि समाज एवं प्रदेश के समस्या के सामाजिक, आर्थिक एवं वैज्ञानिक पक्ष को ध्यान रखकर शोध करें। इससे न केवल प्रदेश को बल्कि समाज को भी शोध से लाभ मिलेगा। उन्होंने कहा कि शोध में मानवीय पक्षों को शामिल किया जाए ताकि शोध से समाज को लाभ मिले।
इन्होंने मारी बाजी..
सीवीअारयू में अन्वेशन-2017 का आयोजन किया गया था। दो दिवसीय कार्यक्रम का समापन बुधवार को हुआ। इस मौके पर यूनिवर्सिटी के कुलसचिव डॉ. शैलेष पाण्डेय ने छात्रों और अतिथियों को संबोधित किया।
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva hin_Deva hin_Deva